b'\n_START_ARTICLE_\nJan Bokl\xc3\xb6v\n_START_SECTION_\n\xc5\xbdivljenjepis\n_START_PARAGRAPH_\nRodil se je v mestu Malmberget. Ta kraj le\xc5\xbei na severu \xc5\xa0vedske in je od Stockholma oddaljen 1.140 km. Jan Bokl\xc3\xb6v je naslednji ponovni za\xc4\x8detnik V-tehnike skakanja v smu\xc4\x8darskih skokih. Skakalni svet je presenetil, ko je v sezoni 1986/87 na tekmi Novoletne turneje v Oberstdorfu skakal druga\xc4\x8de kot vsi ostali skakalci. Dosegal je daljave, ki so bile dalj\xc5\xa1e tudi 10 metrov od najbolj\xc5\xa1ega. Njegove skoke so zaradi nenavadnega sloga ocenjevali slab\xc5\xa1e, vendar je kljub temu dosegal visoke uvrstitve. Prvi\xc4\x8d je zmagal v sezoni 1988/89, v isti sezoni pa je po zaslugi svoje tehnike osvojil svetovni pokal. Nato pa se je Svetovna smu\xc4\x8darska zveza odlo\xc4\x8dila, da morajo vsi skakalci uporabljati \xc5\xa0vedovo tehniko, marsikdo pa se na spremembo ni hitro navadil. Bokl\xc3\xb6v se po uvedbi ni ve\xc4\x8d mogel kosati z najbolj\xc5\xa1imi, na olimpijskih igrah v Albertvillu je bil \xc5\xa1ele 47. na veliki skakalnici, na preizku\xc5\xa1njo na mali pa se sploh ni uvrstil. Svoj zadnji nastop v svetovnem pokalu je zabele\xc5\xbeil v sezoni 1992/93.'